 Levitikọs 25  Jehova wee gwa Mozis okwu ọzọ nUgwu Saịnaị, sị:Gwa ụmụ Izrel okwu, sị ha, Mgbe unu mesịrị bata nala m ga-enye unu, ala ahụ ga-edebere Jehova ụbọchị izu ike.Afọ isii ka unu ga-agha mkpụrụ nubi unu, afọ isii ka unu ga-akwacha ubi vaịn unu, unu ga-aghọrọkwa mkpụrụ ala unu.Ma nafọ nke asaa, ala ga-ezu nnọọ ike, bụ izu ike a ga-edebere Jehova. Unu agaghị agha mkpụrụ nubi unu, unu agaghịkwa akwacha ubi vaịn unu.Unu ewerela ihe mkpụrụ dapụrụ adapụ nihe ubi unu mịpụtara, unu aghọrọkwala mkpụrụ nke osisi vaịn unu a na-akwachaghị akwacha mịrị. Ala ga-ezu nnọọ ike ruo otu afọ.Ihe ala unu mepụtara nafọ ahụ ọ na-ezu ike ga-abụrụ unu ihe oriri, maka gị na ohu gị nwoke na ohu gị nwaanyị na onye ọrụ e goro ego na onye ọbịa gị na ya bi, ndị mbịarambịa gị na ha bi,nakwa maka anụ ụlọ gị na anụ ọhịa ndị bi nala gị. A ga-eri ihe niile o mepụtara eri.Unu ga-agụpụtara onwe unu afọ izu ike asaa, afọ asaa ụzọ asaa, afọ izu ike asaa ahụ ga-abụrụ unu afọ iri anọ na itoolu.Unu ga-afụ opi na-adasị ụda ike nọnwa nke asaa, nabalị iri nọnwa ahụ; unu ga-afụ opi ahụ nala unu dum nụbọchị mkpuchi mmehie.Unu ga-edo afọ nke iri ise nsọ ma kpọsaara ndị niile bi nala unu nnwere onwe. Ọ ga-abụrụ unu afọ Jubili, onye nke ọ bụla nime unu ga-alaghachi nala ya, onye nke ọ bụla nime unu ga-alaghachikwuru ezinụlọ ya.Afọ Jubili ka afọ nke iri ise ga-abụrụ unu. Unu agaghị agha mkpụrụ, unu agaghịkwa ewere ihe mkpụrụ dapụrụ adapụ mịpụtara, unu agaghịkwa aghọrọ mkpụrụ nke osisi vaịn a na-akwachaghị akwacha mịrị.Nihi na ọ bụ afọ Jubili. Ọ ga-abụrụ unu ihe dị nsọ. Unu pụrụ iri ihe ala mepụtara nubi unu.Nafọ Jubili, onye ọ bụla nime unu ga-alaghachi nihe nketa ya.Ọ bụrụ na unu eresị mmadụ ibe unu ngwá ahịa ma ọ bụ zụta ihe naka mmadụ ibe unu, unu emejọla ibe unu.Unu ga-azụrụ ihe naka mmadụ ibe unu dabere nafọ ole gafeworo mgbe afọ Jubili gasịrị; ọ ga-eresị gị ihe dabere nafọ ole fọdụụrụ ihe ubi ahụ.Ọ ga-ebuli ọnụ ahịa ya dabere notú afọ dịruru ọtụtụ, ọ ga-ewedakwa ọnụ ahịa ya dabere notú afọ dịruru ole na ole, nihi na ihe ọ na-eresị gị dabeere nihe ole dị nubi ahụ.Onye ọ bụla nime unu emejọla ibe ya, tụọnụ egwu Chineke unu, nihi na abụ m Jehova bụ Chineke unu.Ya mere, debenụ ụkpụrụ m, debekwanụ mkpebi ikpe m, meekwanụ ha. Mgbe ahụ unu ga-ebi nala ahụ nobi iru ala.Ala ahụ ga-emepụtakwa mkpụrụ ya, unu ga-erijukwa afọ ma biri na ya nobi iru ala.Ma ọ bụrụ na unu asị: Gịnị ka anyị ga-eri nafọ nke asaa ebe ọ bụ na anyị agaghị agha mkpụrụ ma ọ bụ wee ihe ubi?mgbe ahụ, m ga-enye ngọzi m iwu ka ọ bịakwasị unu nafọ nke isii, ala unu ga-amịkwa mkpụrụ ga-ezu afọ atọ.Unu ga-aghakwa mkpụrụ nafọ nke asatọ, unu ga na-eri ihe ubi nke ochie ruo afọ nke itoolu. Unu ga na-eri nke ochie ruo mgbe ihe ubi ọhụrụ ga-apụta.Ya mere, a gaghị ere ala nenweghị mgbe a ga-agbara ya, nihi na ọ bụ m nwe ala. Nihi na nanya m, unu bụ ndị mbịarambịa na ndị ọbịa.Nala niile bụ nke unu, unu ga-eme ka e nwee ikike ịgbara ala e rere ere.Ọ bụrụ na nwanne gị adaa ogbenye wee ree ụfọdụ nime ala ya, onye bụ ezigbo onye ikwu ya ga-abịa gbara ihe ahụ nwanne ya rere.Ọ bụrụ na ọ dị onye na-enweghị onye ga-agbara ihe o rere, o wee nweta uru, nwetakwa ihe ga-ezuru ya ịgbara ya,ọ ga-agbakọ afọ ole gabigara malite na mgbe o rere ya, ọ ga-enyeghachi onye o resịrị ya ego ole fọdụrụ, ọ ga-alaghachikwa nihe nketa ya.Ma ọ bụrụ na o nwetaghị ihe zuru iji kwụghachi ya, ihe ahụ o rere ga-adịgide naka onye zụrụ ya ruo nafọ Jubili; ọ ga-apụ ya naka nafọ Jubili, ọ ga-alaghachi nihe nketa ya.Ọ bụrụ na mmadụ eree ụlọ obibi nke dị nobodo nwere mgbidi, ọ ga-anọgide na-enwe ikike ịgbara ya ruo mgbe otu afọ gabigara malite na mgbe o rere ya; ikike o nwere ịgbara ya ga-adịgide ruo otu afọ zuru ezu.Ma ọ bụrụ na a gbaraghị ya tupu otu afọ ahụ ezuo, ụlọ ahụ nke dị nobodo nwere mgbidi ga na-abụ ihe onwunwe nke onye zụrụ ya ruo nọgbọ ya niile. Ọ gaghị apụ ya naka nafọ Jubili.Otú ọ dị, a ga-ewere ụlọ ndị dị nobodo nta na-enweghị mgbidi dị ka ala ubi ndị dị nime ime obodo. A ka ga-enwe ikike ịgbara ya, ọ ga-apụ mmadụ naka nafọ Jubili.Ma obodo ndị Livaị na ụlọ ndị dị nobodo ndị bụ ihe nketa ha, ndị Livaị ga na-enwe ikike ịgbara ya ruo mgbe a na-akaghị aka.Ọ bụrụ na a gbaraghị ihe onwunwe ndị Livaị, ụlọ e rere nobodo ebe ihe nketa ya dị ga-apụ naka onye zụrụ ya nafọ Jubili; nihi na ụlọ ndị dị nobodo ndị Livaị bụ ihe nketa ha netiti ụmụ Izrel.A gaghịkwa ere ala ịta ahịhịa nke obodo ha ere, nihi na ọ bụ ihe nketa ha ruo mgbe a na-akaghị aka.Ọ bụrụkwa na nwanne gị nke bi gị nso adaa ogbenye, o nweghịkwa ego, ị ga-enye ya ihe na-akpa ya. Dị ka onye mbịarambịa na onye ọbịa, ọ ga-eso gị dịrị ndụ.Anala ya ọmụrụ nwa, anakwala ya ụma, kama tụọ egwu Chineke gị; nwanne gị ga-esoro gị dịrị ndụ.Enyela ya ego wee chọọ ka o nye gị ọmụrụ nwa, enyekwala ya ihe oriri gị wee nara ya ụma.Abụ m Jehova bụ Chineke unu, onye kpọpụtara unu nala Ijipt ka m wee nye unu ala Ke, iji gosi na m bụ Chineke unu.Ọ bụrụ na nwanne gị nke bi gị nso adaa ogbenye, o wee resị gị onwe ya, ị gaghị eji ya mere ohu.Ọ ga-ebinyere gị dị ka onye ọrụ e goro ego, dị ka onye ọbịa. Ọ ga na-ejere gị ozi ruo nafọ Jubili.Ọ ga-ahapụkwa gị, ya na ụmụ ya, laghachikwuru ezinụlọ ya, ọ ga-alaghachikwa nihe nketa nna nna ya hà.Nihi na ha bụ ndị ohu m, ndị m kpọpụtara nala Ijipt. Ha agaghị ere onwe ha otú e si ere ohu.Ejila obi ọjọọ zọda ya, tụọ egwu Chineke gị.Ma ị pụrụ isi ná mba ndị gbara unu gburugburu nweta ohu gị nwoke na ohu gị nwaanyị; ọ bụ netiti ha ka unu pụrụ ịzụrụ ohu nwoke na ohu nwaanyị.Unu pụkwara isi netiti ụmụ ndị ọbịa bụ ndị bi dị ka ndị mbịarambịa netiti unu nakwa nezinụlọ ha bụ ndị bi netiti unu, ndị a mụụrụ ha nala unu, zụrụ ha; ha ga-aghọkwa nke unu.Ị ga-enyefekwa ha ụmụ gị ndị ga-anọchi gị dị ka ihe nketa ka ha bụrụ ihe nketa ha ruo mgbe a na-akaghị aka. Unu pụrụ iji ha mere ndị ọrụ, ma unu ejila obi ọjọọ zọda ụmụnne unu, bụ ụmụ Izrel, onye azọdala ibe ya.Ma ọ bụrụ na onye mbịarambịa ma ọ bụ onye ọbịa bi netiti unu abaa ọgaranya, ma nwanne gị bi ya nso adaa ogbenye, o wee resị onye mbịarambịa ma ọ bụ onye ọbịa bi netiti unu onwe ya, ma ọ bụ resị otu onye nezinụlọ onye mbịarambịa onwe ya,mgbe o reworo onwe ya, a ga-enwe ikike ịgbara ya. Otu nime ụmụnne ya ndị ikom pụrụ ịgbara ya.Nwanne nna ya ma ọ bụ nwa nwanne nna ya pụrụ ịgbara ya, ma ọ bụ onye ikwu ya ọ bụla nke ya na ya bụ otu ọbara, onye si nezinụlọ ya, pụrụ ịgbara ya.Ya na onye zụụrụ ya ga-agbakọ ihe niile malite nafọ o resịrị ya onwe ya ruo nafọ Jubili, ego ole o rere onwe ya ga-ekwekọ nafọ ole ahụ. Ọ ga na-ejere ya ozi otú e si agụkọ ụbọchị ọrụ nke onye ọrụ e goro ego.Ọ bụrụ na ọ ka fọrọ ọtụtụ afọ, ọ ga-akwụ ụgwọ iji gbara onwe ya site nịkwụghachi ihe fọdụrụ nego e ji zụrụ ya, dabere nafọ ole fọdụrụ.Ma ọ bụrụ na ọ bụ naanị afọ ole na ole fọdụrụ tupu afọ Jubili eruo, ọ ga-agbakọ ya. Ọ ga-akwụ ụgwọ iji gbara onwe ya dabere nafọ ole fọdụụrụ ya.Ọ ga na-ejere ya ozi dị ka onye ọrụ e goro ego site nafọ ruo nafọ. Ọ gaghị eji obi ọjọọ zọda ya nihu gị.Otú ọ dị, ọ bụrụ na ọ gaghị agbapụtali onwe ya nụzọ kwekọrọ nihe ndị a e kwuru, ọ ga-enwere onwe ya nafọ Jubili, ya na ụmụ ya.Nihi na ụmụ Izrel bụ ndị ohu m. Ha bụ ndị ohu m, ndị m kpọpụtara nala Ijipt. Abụ m Jehova bụ Chineke unu. 